《吊刘孝嗣》
宋代·李昭玘

富贵从来一羽轻，胸中万卷复何营。囊钱尽处布衾短，谤焰息时坟草生。

一日得行须有命，百年不死是高名。瑶琴挂壁凝尘满，无复当年流水声。

作者简介：李昭玘（？～一一二六），字成季，济州钜野（今山东巨野）人。神宗元丰二年（一○七九）进士，任徐州教授。哲宗元祐五年（一○九○），自秘书省正字除校书郎。通判潞州，入为秘书丞、开封府推官。出提点永兴、京西、京东路刑狱。徽宗立，召为右司员外郎，迁太常少卿，出知沧州。崇宁初，入党籍，居闲十五年，自号乐静先生。钦宗靖康元年，以起居舍人召，未赴而卒。有《乐静集》三十卷传世，其中诗四卷，而今存各本均缺第二卷。《宋史》卷三四七有传。　李昭玘诗，以文渊阁《四库全书》本为底本，校以清陆心源藏抄本。新辑集外诗，补于卷末。